钦定古今图书集成/历象汇编/岁功典/第074卷 > 《云南志书》 > 暮秋江上逢端州朱使君诗以申饯
## 钦定古今图书集成/历象汇编/岁功典/第074卷 > 《云南志书》 > 暮秋江上逢端州朱使君诗以申饯

祖无择

奕叶清芬远，朱君素履恢。人皆推世德，我亦爱卿材。
新命一麾守，长途万里来。画船江雨暗，红斾海风开。
服岭先声浃，编甿美化该。此行真邂逅，几日共沿洄。
去矣瞻仙棹，依然对酒杯。前程如见忆，为寄早春梅。